stanford-oval/wikipedia huggingface dataset:
บ่วงบรรจถรณ์
การดัดแปลงเป็นละครโทรทัศน์

แสดงโดย ชาคริต แย้มนามและมาช่า วัฒนพานิช ในบ่วงบรรจถรณ์
หนังสือนวนิยายเรื่อง บ่วงบรรจถรณ์ แพร่หลาย ประสบความเร็จในการจัดจำหน่าย จึงมีผู้นำไปทำบทละครโทรทัศน์ในชื่อเรื่องเดียวกันโดย ละลิตา - ฐานวดี กำกับการแสดงโดยนพพล โกมารชุน นำแสดงโดยชาคริต แย้มนาม และมาช่า วัฒนพานิช จีรนันท์ มะโนแจ่ม ชลิตดา พานิชการ ดาวใจ ถนอมเมือง ออกแพร่ภาพทางสถานีโทรทัศน์สีช่อง 7 เมื่อ พ.ศ. 2545 ออกอากาศ ทุกวันพุธ - วันพฤหัสบดี เวลา 20.20 น.-22.20 น. เริ่มออกอากาศ  11 เมษายน พ.ศ. 2545 – 30 พฤษภาคม พ.ศ. 2545 นวนิยายถูกนำมาสร้างเป็นละครโทรทัศน์ทางช่อง 7 โดยผ่านการพิจารณาอนุมัติของบอร์ดคณะกรรมการการบริหารช่อง 7
ครั้งที่ 2 ในปี พ.ศ. 2560 ช่อง 3 ได้นำมาสร้างใหม่อีกครั้ง ในชื่อเดิม (อังกฤษ: Love Beyond Time) นำแสดงโดย มาริโอ้ เมาเร่อ และ ดาวิกา โฮร์เน่ สร้างโดย บรอดคาซท์ ไทย เทเลวิชั่น กำกับโดย อรรถพร ธีมากร ออกอากาศทุกวันจันทร์-อังคาร เวลา 20.20 - 22.50 น. เริ่มตอนแรกวันจันทร์ที่ 30 ตุลาคม พ.ศ. 2560 – วันอังคารที่ 28 พฤศจิกายน พ.ศ. 2560
กีรตี ชนา ได้ใช้หนังสือเรื่อง “เที่ยวเมืองเชียงตุงและแคว้นสาละวิน” ของ บ. บุญค้ำมาเป็นหลักในด้านเหตุการณ์ประวัติศาสตร์และขนบประเพณี และผูกเรื่องนิยายรักและการผจญภัยได้อย่างเหมาะเจาะลงตัว ทำให้ผู้อ่านหรือผู้ชมละครโทรทัศน์ซึ่งนอกจากจะได้รับความเพลินเพลินจากการผูกเรื่องและบทบาทตัวละครแล้วก็ยังได้ความรู้ต่าง ๆ ของเชียงตุงในสมัยนั้นเป็นอันมาก เป็นเหตุให้มีผู้ถามหาหนังสือ "เที่ยวเมืองเชียงตุงและแคว้นสาละวิน" ซึ่งเป็นหนังสือต้นตอ รวมทั้งต้องการทราบเรื่องราวเกี่ยวกับผู้แต่งหรือ "ครูบุญสิงห์" ศึกษาธิการซึ่งได้กลายเป็นตัวละครในท้องเรื่องไปด้วย
นักแสดง

| ละครโทรทัศน์ | พ> ศ. 2545 | พ> ศ. 2560 |
| --- | --- | --- |
| สถานีออกอากาศ | ช่อง 7 | ช่อง 3 |
| ผู้สร้าง | เป่า จิน จง | บรอดคาซท์ ไทย เทเลวิชั่น |
| บทโทรทัศน์ | ฐา-นวดี สถิตยุทธการ   ละลิตา ฉันทศาสตร์โกศล | ชลนภัสส์ จันทรังษี   จีรนุช ณ น่าน |
| ผู้กำกับการแสดง | นพพล โกมารชุน | อรรถพร ธีมากร |
บทบาท: นักแสดงหลัก
| หลาวเปิง | ชาคริต แย้มนาม | มาริโอ้ เมาเร่อด.ช.จอมยุทธ์ เหล่าเจริญพรกุล (วัยเด็ก) |
| แพรนวล ทิสากร | มาช่า วัฒนพานิช | ดาวิกา โฮร์เน่ด.ญ.กุลฑีรา ยอดช่าง (วัยเด็ก) |
| เขตต์ | อนุวัฒน์ นิวาตวงศ์ | ปรมะ อิ่มอโนทัย |
| เจ้านางตองริ้ว สุวรรณศักดิ์ | จีรนันท์ มะโนแจ่มรัตนาภรณ์ อินทรกำแหง (วัยชรา) | กัญญ์ณรัณ วงศ์ขจรไกลเพ็ญพักตร์ ศิริกุล (วัยชรา) |
| ซานแปง | สราวุฒิ พุ่มทอง | ณัฐวิญญ์ วัฒนกิติพัฒน์ |
| เจ้านางเรืองระยับ | ชลิตดา พานิชการ | ซาร่า เล็กจ์ด.ญ.ปานรดา คเชนทร์นุกูล (วัยเด็ก) |
| อูซอ | โกลดี้ สแตนลีย์ | เจสัน ยัง |
บทบาท: นักแสดงสมทบ
| ปอสา |  | ขวัญฤดี กลมกล่อม |
| พันตรีหลวงประกิต |  | ภาสกร บุญวรเมธี |
| ปราณี | อรัญญา นามวงศ์ | ปานเลขา ว่านม่วง |
| เจ้าแม่นางแหลง (เจ้าแม่จามรี) | บรรเจิดศรี ยมาภัย | พนารัตน์ บุนนาค |
| คำเอ้ย | มารศรี อิศรางกูร ณ อยุธยา | พิศมัย วิไลศักดิ์ |
| คำแดง | อรสา อิศรางกูร ณ อยุธยา | ดวงใจ หทัยกาญจน์ |
| นาตยา | อชิตะ สิกขมานา | ทิตชญา ภูดิทกุลกานต์ |
| ภาค | อภิวัฒน์ วัฒนางกูร | ศิระ แพทย์รัตน์ |
| ศิรินุช | ศิรินุช เพ็ชรอุไร | วรนันท์ จันทรัศมี |
| สุนัย |  | สุทธิรักษ์ ทรัพย์วิจิตร |
| ธีรภพ | ปริญญ์ วิกรานต์ | วิศววิท วงษ์วรรณลภย์ |
| ครูบุญสิงห์ | ชนประคัลภ์ จันทร์เรือง | สุรศักดิ์ ชัยอรรถ |
| บัวเขม |  | กมลชนก ปานเครือ |
| แหลมทอง | ด.ช.อเล็กซานเดอร์ เรนเดลล์ | ด.ช.ณัฐพัชร์ นิมจิรวัฒน์ |
| อองเฮียน |  | จักรกฤษณ์ กนกพจนานนท์ |
| ทองเพ็ง |  | กฤศณัฐฐิกา จูไต๋ |
| จันสม |  | พฤษภา อุดมศิริกุล |
| เจ้าฟ้าหลวงเชียงรุ่ง | สุเชาว์ พงษ์วิไล |  |
| เจ้าฟ้าหลวงจ่ามทูน | สมชาย สามิภักดิ์ |  |
| พระมหาเทวีเมืองป๋อน | จุรี โอศิริ |  |
บทบาท: นักแสดงรับเชิญ
| ดารัตน์ | ดาวใจ ถนอมเมือง |  |
| นายต่วน |  | โกสินทร์ ราชกรมปิยะ ตระกูลราษฎร์ (วัยชรา) |
| กิ่งแก้ว | รชยา รักกสิกรณ์ | พิจิตตรา สิริเวชชะพันธ์ |
| เจ้าเมืองบุญ |  | เอก โอรี |
| เจ้าฟ้าหลวงจ่ามทูน |  | วัชรชัย สุนทรศิริ |
| จายปุง |  | เสกสรร สุทธิจันทร์ |
| อัปสร |  | ชูก้า ลีจ์ โคร์ว |
| ทหารอูซอ |  | จิรศักดิ์ เนินริมหนอง |
คำเอ้ย (วัยเด็ก): 
คำแดง (วัยเด็ก): 
| ตุ๊เจ้า (พระธุดงค์จากเมืองเวียงขิน) |  | โยธิน มาพบพันธ์ |
| มานพ (หัวหน้างานนายภาคย์) |  | รชต สิงห์จันทร์ (เก่งปากเกร็ด) |
| พ่อเจ้านางเรืองระยับ |  | ประพฤติธรรม คุ้มชาติ |
| ทหารอูซอ |  | วีรวุฒิ เข้มแข็ง |
| ตัวประกอบฉากตอนที่เขตต์กับแพรนวลคืนดีกันในร้านอาหารเมื่อตอนกลางวัน |  | กิติโชค ปิ่นเกตุ (ยอดโต๋) |
เพลงประกอบละคร > พ.ศ. 2545

ถ้าเรารักกัน – อุเทน พรหมมินทร์
บ่วงรัก – ศรัณย่า ส่งเสริมสวัสดิ์
เพลงประกอบละคร > พ.ศ. 2560

รักชั่วนิรันดร์ – สาธิดา พรหมพิริยะ
อยู่เพื่อเธอ – ปรมะ อิ่มอโนทัย
รักแท้มีแค่ครั้งเดียว – รณเดช วงศาโรจน์
รางวัล

| งานประกาศผลรางวัล | รางวัล | ผู้เข้าชิง | ผลรางวัล | หมายเหตุ |
| --- | --- | --- | --- | --- |
| ท็อปอวอร์ด 2002 | เพลงประกอบละครยอดเยี่ยม | บ่วงรัก   ขับร้องโดย ศรัณย่า ส่งเสริมสวัสดิ์ | ชนะ |  |
| ท็อปอวอร์ด 2002 | ดาราสมทบหญิงยอดเยี่ยม | จีรนันท์ มะโนแจ่ม | ชนะ |  |
| ท็อปอวอร์ด 2002 | ดารานำหญิงยอดเยี่ยม | มาช่า วัฒนพานิช | เสนอชื่อเข้าชิง |  |

| รางวัลเมขลา ครั้งที่ 22 | ผู้แสดงนำหญิงดีเด่น | มาช่า วัฒนพานิช | เสนอชื่อเข้าชิง |  |

| รางวัลโทรทัศน์ทองคำครั้งที่ 17 | องค์ประกอบศิลป์ดีเด่น | บ่วงบรรจถรณ์ | เสนอชื่อเข้าชิง |  |
| รางวัลโทรทัศน์ทองคำครั้งที่ 17 | เพลงนำละครดีเด่น | บ่วงรัก   ขับร้องโดย ศรัณย่า ส่งเสริมสวัสดิ์ | ชนะ |  |
| รางวัลโทรทัศน์ทองคำครั้งที่ 17 | ดารานำหญิงดีเด่น | มาช่า วัฒนพานิช | เสนอชื่อเข้าชิง |  |
| รางวัลโทรทัศน์ทองคำครั้งที่ 17 | ละครดีเด่น | บ่วงบรรจถรณ์ | เสนอชื่อเข้าชิง |  |

|  รางวัลเฮฮาบันเทิง สยามรัฐ ปี 45 | พล็อตฮิตละครไทย | ย้อนอดีตไปพบรัก   บ่วงบรรจถรณ์ | เสนอชื่อเข้าชิง | เข้าชิงร่วมกับ   - นิราศสองภพ |
|  รางวัลเฮฮาบันเทิง สยามรัฐ ปี 45 | พระเอกแห่งปี | ชาคริต แย้มนาม | เสนอชื่อเข้าชิง | เข้าชิงร่วมกับ   - พินัยกรรม |
แหล่งข้อมูลอื่น

เว็บไซต์ movie.sanook.com
เรื่องย่อละคร บ่วงบรรจถรณ์  (Gossipstar)
เรื่องย่อละคร บ่วงบรรจถรณ์ 2560 : kapook.com
เรื่องย่อละคร บ่วงบรรจถรณ์ 2560 - ช่อง 3HD : ออนไลน์ไอดอล เก็บถาวร 2017-10-07 ที่ เวย์แบ็กแมชชีน
เรื่องย่อละคร บ่วงบรรจถรณ์ 2560 : mgronline.com
เรื่องย่อละคร บ่วงบรรจถรณ์ : drama.nangdee.com
บ่วงบรรจถรณ์ ตอนแรก EP.1 : mello.me[ลิงก์เสีย]
บ่วงบรรจถรณ์ EP.2 : mello.me[ลิงก์เสีย]
บ่วงบรรจถรณ์ (2017) ที่สยามโซน
ประเทศไทยใน พ.ศ. 2492

เหตุการณ์ที่เกิดขึ้นใน พ.ศ. 2492 (ค.ศ. 1949) ในประเทศไทย เป็นปีที่ 168 แห่งกรุงรัตนโกสินทร์ และเป็นปีที่ 4 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
เหตุการณ์กบฏวังหลวง
ผู้นำ

พระมหากษัตริย์: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (ขณะทรงดำรงพระราชอิสริยยศสมเด็จพระเจ้าอยู่หัวภูมิพลอดุลยเดช)
ผู้สำเร็จราชการแทนพระองค์ :
พระเจ้าบรมวงศ์เธอ กรมขุนชัยนาทนเรนทร (จนถึง 23 มีนาคม)
พระวรวงศ์เธอ พระองค์เจ้าธานีนิวัต (จนถึง 23 มีนาคม)
พระวรวงศ์เธอ พระองค์เจ้าอลงกฎ (จนถึง 23 มีนาคม)
พระยามานวราชเสวี (จนถึง 23 มีนาคม)
อดุล อดุลเดชจรัส (จนถึง 23 มีนาคม)
พระเจ้าบรมวงศ์เธอ กรมขุนชัยนาทนเรนทร (23 มิถุนายน – ไม่ปรากฏวัน)
นายกรัฐมนตรี: แปลก พิบูลสงคราม (ธรรมาธิปัตย์)
สภาผู้แทนราษฎร: ชุดที่ 5
ประธานสภาผู้แทนราษฎร :
เกษม บุญศรี (แต่งตั้ง) (จนถึง 14 มิถุนายน)
พระราชธรรมนิเทศ (แต่งตั้ง) (ตั้งแต่ 15 มิถุนายน)
วุฒิสภา: ชุดที่ 2
ประธานวุฒิสภา :
เจ้าพระยาศรีธรรมาธิเบศ (แต่งตั้ง) (จนถึง 14 มิถุนายน)
เจ้าพระยาศรีธรรมาธิเบศ (แต่งตั้ง) (ตั้งแต่ 15 มิถุนายน)
ประธานศาลฎีกา: พระยาลัดพลีธรรมประคัลภ์
เหตุการณ์ > กุมภาพันธ์

25 กุมภาพันธ์ – ศาลชั้นต้นพิพากษาคดีหะยีสุหลง ให้จำคุกหะยีสุหลง อับดุลกาเดร์ และจำเลยอื่น คนละ 3 ปี โจทก์และจำเลยอุทธรณ์
26 กุมภาพันธ์ – เกิดเหตุการณ์กบฏวังหลวง
เหตุการณ์ > มีนาคม

4 มีนาคม – เกิดเหตุคดีฆ่า 4 อดีตรัฐมนตรี ได้แก่ ทองอินทร์ ภูริพัฒน์, ถวิล อุดล, จำลอง ดาวเรือง และทองเปลว ชลภูมิ
27 มีนาคม – โรงพยาบาลภูมิพลอดุลยเดช เปิดให้บริการอย่างเป็นทางการ
วันเกิด > กุมภาพันธ์

2 กุมภาพันธ์ - เผดิมชัย สะสมทรัพย์ นักการเมือง
7 กุมภาพันธ์ - ปทุมวดี โสภาพรรณ นักแสดง (ถึงแก่กรรม 7 กันยายน พ.ศ. 2563)
15 กุมภาพันธ์ - พิชัย ชุณหวชิร รองนายกรัฐมนตรี
17 กุมภาพันธ์ - ชาตรี ศรีชล นักร้อง (ถึงแก่กรรม 16 พฤษภาคม พ.ศ. 2532)
22 กุมภาพันธ์ - จิตรวดี จุลานนท์ คู่สมรสอดีตนายกรัฐมนตรี
วันเกิด > มีนาคม

8 มีนาคม - วรรณรัตน์ ชาญนุกูล นักการเมือง
14 มีนาคม - วินิตา ดิถียนต์ ศิลปินแห่งชาติ
17 มีนาคม - หม่อมหลวงสุทธิรัตน์ เกษมสันต์
22 มีนาคม - พัชรวาท วงษ์สุวรรณ รองนายกรัฐมนตรี
28 มีนาคม
กอร์ปศักดิ์ สภาวสุ อดีตรองนายกรัฐมนตรี
เสกสรรค์ ประเสริฐกุล ศิลปินแห่งชาติ
วันเกิด > เมษายน

13 เมษายน - ปิยะณัฐ วัชราภรณ์ นักการเมือง
23 เมษายน - สุรวิทย์ คนสมบูรณ์ นักการเมือง
24 เมษายน - นุรักษ์ มาประณีต องคมนตรี
วันเกิด > พฤษภาคม

15 พฤษภาคม - มยุรฉัตร เหมือนประสิทธิเวช นักแสดง
18 พฤษภาคม - เนาวรัตน์ วัชรา นักแสดง
วันเกิด > กรกฎาคม

5 กรกฎาคม - ปวีณา หงสกุล นักการเมือง
7 กรกฎาคม - สุเทพ เทือกสุบรรณ อดีตรองนายกรัฐมนตรี
21 กรกฎาคม - ไชยวัฒน์ สินสุวงศ์ นักการเมือง
26 กรกฎาคม - ทักษิณ ชินวัตร อดีตนายกรัฐมนตรีไทย
วันเกิด > สิงหาคม

1 สิงหาคม - ประภัตร โพธสุธน นักการเมือง
22 สิงหาคม - จรัลธาดา กรรณสูต องคมนตรี
วันเกิด > กันยายน

24 กันยายน - จรัส พั้วช่วย นักการเมือง (ถึงแก่อนิจกรรม 10 กุมภาพันธ์ พ.ศ. 2553)
วันเกิด > ตุลาคม

7 ตุลาคม - สุคนธ์ทิพย์ เสนะวงศ์ นักแสดง (ถึงแก่กรรม 5 ตุลาคม พ.ศ. 2556)
8 ตุลาคม - เรียม ดาราน้อย นักร้อง
10 ตุลาคม - อนุพงษ์ เผ่าจินดา นักการเมือง
25 ตุลาคม - เทพ โพธิ์งาม นักแสดง
28 ตุลาคม - สุรินทร์ พิศสุวรรณ นักการเมือง (ถึงแก่อนิจกรรม 30 พฤศจิกายน พ.ศ. 2560)
วันเกิด > พฤศจิกายน

15 พฤศจิกายน - ปิยะบุตร ชลวิจารณ์ นักการเมือง
24 พฤศจิกายน - ไพโรจน์ สุวรรณฉวี นักการเมือง (ถึงแก่อนิจกรรม 7 พฤษภาคม พ.ศ. 2554)
วันเกิด > ธันวาคม

8 ธันวาคม - สรพงศ์ ชาตรี ศิลปินแห่งชาติ (ถึงแก่กรรม 10 มีนาคม พ.ศ. 2565)
31 ธันวาคม - สืบ นาคะเสถียร นักอนุรักษ์และวิชาการด้านทรัพยากรธรรมชาติคนสำคัญของไทย (ถึงแก่กรรม 1 กันยายน พ.ศ. 2533)
วันถึงแก่กรรม > มีนาคม

4 มีนาคม
ทองอินทร์ ภูริพัฒน์ นักการเมือง (เกิด 9 พฤษภาคม พ.ศ. 2449)
ถวิล อุดล นักการเมือง (เกิด 3 พฤศจิกายน พ.ศ. 2452)
จำลอง ดาวเรือง นักการเมือง (เกิด 9 ตุลาคม พ.ศ. 2453)
ทองเปลว ชลภูมิ นักการเมือง (เกิด 6 กุมภาพันธ์ พ.ศ. 2455)
วันถึงแก่กรรม > พฤษภาคม

18 พฤษภาคม - หม่อมสุ่น คัคณางค์ ณ อยุธยา (เกิด 13 สิงหาคม พ.ศ. 2402)
วันถึงแก่กรรม > พฤศจิกายน

11 พฤศจิกายน - หลวงปู่มั่น ภูริทัตโต (เกิด 20 มกราคม พ.ศ. 2413)
18 พฤศจิกายน - พระยาเทพวิทุรพหุลศรุตบดี (บุญช่วย วณิกกุล) (เกิด 15 มิถุนายน พ.ศ. 2432)
วันถึงแก่กรรม > ธันวาคม

4 ธันวาคม - พระประศาสน์พิทยายุทธ (วัน ชูถิ่น) (เกิด 9 มิถุนายน พ.ศ. 2437)
การตรวจพิจารณาในประเทศไทย

การตรวจพิจารณาในประเทศไทย (อังกฤษ: Censorship in Thailand) มีประวัติอย่างยาวนาน การก่อกวน การชักใยและการควบคุมข่าวการเมืองอย่างเข้มงวดเป็นเรื่องปกติในรัฐบาลทุกสมัย
รัฐธรรมนูญแห่งราชอาณาจักรไทย พุทธศักราช 2540 ประกันเสรีภาพในการพูด และการประกันเสรีภาพดังกล่าวดำเนินต่อมาในรัฐธรรมนูญแห่งราชอาณาจักรไทย พุทธศักราช 2550 กลไกในการตรวจพิจารณารวมถึงกฎหมายหมิ่นพระบรมเดชานุภาพที่เข้มงวด การควบคุมโดยตรงของรัฐบาลหรือทหารต่อสื่อแพร่สัญญาณ และการใช้แรงกดดันทางเศรษฐกิจและการเมือง การวิพากษ์วิจารณ์พระมหากษัตริย์ถูกห้ามตามรัฐธรรมนูญ แม้คดีความผิดต่อองค์พระมหากษัตริย์ไทยส่วนใหญ่มุ่งไปยังคนต่างด้าว หรือคู่แข่งของผู้นำการเมือง สังคมและพาณิชย์ที่เป็นชาวไทย
ในการสำรวจดัชนีเสรีภาพสื่อทั่วโลก จัดโดยผู้สื่อข่าวไร้พรมแดน ประเทศไทยอยู่ในอันดับที่ 59 จาก 167 ประเทศในปี 2547 แล้วร่วงลงเป็นอันดับที่ 107 ในปี 2548 และไปอยู่อันดับที่ 153 จาก 178 ประเทศในปี 2554 แล้วค่อยขึ้นมาอยู่อันดับที่ 137 จาก 179 ประเทศในปี 2555
สิ่งพิมพ์

การตรวจพิจารณาในประเทศไทยกรณีแรกเกิดขึ้นเมื่อเริ่มมีสิ่งพิมพ์ในประเทศ หนังสือกฎหมายเล่มแรกของไทยถูกห้ามและทุกสำเนาและต้นฉบับเดิมถูกสั่งให้ทำลาย
ภายใต้พระราชบัญญัติการพิมพ์ พ.ศ. 2484 ตำรวจสันติบาล (เจ้าพนักงานการพิมพ์) มีอำนาจออกคำเตือนแก่สิ่งพิมพ์เผยแพร่ด้วยการละเมิดต่าง ๆ เช่น ขัดต่อความสงบเรียบร้อยหรือศีลธรรมอันดีของประชาชน
จากการศึกษาของหอสมุดรัฐศาสตร์ มหาวิทยาลัยธรรมศาสตร์ ตั้งแต่ปี 2393 ถึง 2542 มีหนังสือและวารสารถูกห้ามอย่างเป็นทางการโดยมีการเผยแพร่ในราชกิจจานุเบกษา รวมทั้งหนังสือหลายเล่มที่ได้รับพิจารณาเป็นหนึ่งในหนังสือดี 100 เล่มที่คนไทยควรอ่าน หนังสือหลายเล่มสะท้อนความรู้สึกต่อต้านคอมมิวนิสต์แห่งยุคสมัย แต่ตีพิมพ์ทั้งในประเทศและต่างประเทศทั้งในภาษาไทย จีน เวียดนาม เกาหลี มลายู อังกฤษ เยอรมัน ฝรั่งเศสและสเปน
ในอดีต พระราชบัญญัตินี้และอีกหลายฉบับถูกใช้เพื่อจำกัดเสรีภาพสื่ออย่างรุนแรง โดยเฉพาะอย่างยิ่งระหว่างรัฐบาลทหารที่มีจอมพลแปลก พิบูลสงคราม จอมพลสฤษดิ์ ธนะรัชต์ และจอมพลถนอม กิตติขจรเป็นนายกรัฐมนตรี (ถึงปี 2516) หนังสือเกี่ยวกับศักดินาไทย พะมหากษัตริย์และศาสนาที่ถูกรัฐบาลไทยมองว่าก่อปัญหาถูกห้าม และผู้ประพันธ์ถูกจำคุก การก่อการกำเริบที่นำโดยนักศึกษาในปี 2516 นำมาซึ่งยุคเสรีภาพสื่อสั้น ๆ กระทั่งการปราบปรามอย่างรุนแรงของทหารในปี 2519 ซึ่งลงเอยด้วยการจำกัดเสรีภาพสื่อขนานใหญ่ ทศวรรษต่อมาค่อย ๆ เห็นการลดการตรวจพิจารณาสื่อลงเป็นลำดับ
สิ่งพิมพ์ > หนังสือพิมพ์และนิตยสาร

สื่อยังถูกตรวจพิจารณาจากการตีพิมพ์ข่าวที่สร้างความเสียหายแก่พระมหากษัตริย์ รัฐบาลไทยถูกกล่าวหาว่ากดดันสื่อให้จำกัดการรายงานข่าวที่สร้างความเสียหายนั้น
หนังสือพิมพ์ ดิอีโคโนมิสต์ ฉบับหนึ่งในปี 2545 ถูกยึด เพราะอ้างถึงพระมหากษัตริย์ "อย่างไม่เหมาะสม" นิตยสารวิจารณ์การเมืองและสังคม ฟ้าเดียวกัน ถูกห้ามและผู้ขายถูกแจ้งข้อหาหมิ่นพระบรมเดชานุภาพในรัฐบาลที่มาจากการแต่งตั้งของคณะทหารผู้ยึดอำนาจการปกครองที่มีสุรยุทธ์ จุลานนท์เป็นนายกรัฐมนตรี กฎหมายความผิดฐานหมิ่นประมาทและหมิ่นพระบรมเดชานุภาพถูกใช้เป็นปกติเพื่อการตรวจพิจารณาและการปราบทางการเมืองในประเทศไทย เช่นเดียวกับเป็นกฎหมายที่ห้ามอภิปรายหรือวิจารณ์คำวินิจฉัยของศาลไทย
วันที่ 6 สิงหาคม 2548 บางกอกโพสต์ ตีพิมพ์ขึ้นหน้าหนึ่งเป็นเรื่องเกี่ยวกับรอยแตกที่ทางวิ่งตะวันตกของท่าอากาศยานสุวรรณภูมิ โดยอ้างแหล่งข่าวที่ไม่เอ่ยนาม บทความที่ผู้เชี่ยวชาญการบินแนะนำให้ก่อสร้างใหม่เพื่อซ่อมแซมรอยแตกขนาดใหญ่ในทางวิ่ง การสอบสวนภายในของหนังสือพิมพ์พบว่า ขณะที่ยังมีรอยแตกขนาดเล็กบนไหล่ทางวิ่ง แหล่งข่าวอ้างอย่างผิด ๆ ว่าผู้เชี่ยวชาญเชื่อว่าทางวิ่งต้องมีการก่อสร้างใหม่ แหล่งข่าวนิรนาม ผู้อ้างว่าเป็นนักธุรกิจที่มีพี่ชายใกล้ชิดกับสมาชิกพรรคไทยรักไทยบางคน ปฏิเสธจะยืนยันความเห็นของเขา หัวหน้าผู้สื่อข่าวและบรรณาธิการข่าวถูกตัดสินว่ากระทำการโดยประมาทในการตีพิมพ์เรื่องราวถูกไล่ออก นักวิจารณ์บางคนในหนังสือพิมพ์อ้างว่า แหล่งข่าวถูกกดดันจากรัฐบาลมิให้ยืนยันรายละเอียดของเรื่อง
ในปี 2549 หม่อมราชวงศ์ทองน้อย ทองใหญ่ ราชเลขานุการส่วนพระองค์ในสมเด็จพระบรมโอรสาธิราชฯ สยามมกุฎราชกุมาร ผู้กำลังจะได้รับแต่งตั้งเป็นคณะกรรมการผู้บริหารบริษัทชิน คอร์ปอเรชั่น เมื่อการแต่งตั้งของเขาถูกพระราชวังขัดขวาง หนังสือพิมพ์ โพสต์ทูเดย์ ต้องดึงหลายพันสำเนาออกจากเครื่องพิมพ์หลังตีพิมพ์เรื่องราวโดยอ้างคำพูดของนักวิชาการฝ่ายซ้ายซึ่งเรียกร้องให้สื่อสืบสวนว่าเหตุใดหม่อมราชวงศ์ทองน้อยจึงถูกไล่ออกในลักษณะแปลก ๆ สมเด็จพระบรมโอรสาธิราชฯ สยามมกุฎราชกุมารทรงเรียกผู้สื่อข่าวกลุ่มหนึ่งไปยังพระราชวัง ซึ่งมีรายงานว่าพระองค์ตรัสว่า "Do you have a problem with me?"
วันที่ 22 กันยายน 2558 สำนักพิมพ์ไทยของหนังสือพิมพ์ เดอะนิวยอร์กไทมส์ ปฏิเสธไม่ยอมพิมพ์บทความพาดหัว "As Thai king ails, crown’s future unclear" (เมื่อพระมหากษัตริย์ไทยทรงพระประชวร อนาคตของสถาบันพระมหากษัตริย์ไม่ชัดเจน) วันที่ 1 ธันวาคม 2558 สำนักพิมพ์ไทยของหนังสือพิมพ์ เดอะนิวยอร์กไทมส์ ปฏิเสธไม่ยอมพิมพ์บทความพาดหัว "Thai economy and spirits are sagging" (เศรษฐกิจและจิตวิญญาณของไทยกำลังร่วง)
สิ่งพิมพ์ > แบบเรียน

ในเดือนกันยายน 2557 มีข่าวว่า ชื่อของอดีตนายกรัฐมนตรี พันตำรวจโท ทักษิณ ชินวัตร ถูกลบออกจากแบบเรียนของกระทรวงศึกษาธิการ ชาญวิทย์ เกษตรศิริ อดีตอธิการบดีมหาวิทยาลัยธรรมศาสตร์ ว่า อภิชนไทยปฏิบัติทั่วไป แต่จะยากขึ้นเพราะมีสื่อสังคมและการควบคุมความคิดของมหาชนไม่ง่ายเหมือนก่อนแล้ว คริส เบเกอร์ ผู้เชี่ยวชาญประวัติศาสตร์ไทย มองว่าการตรวจพิจารณาประวัติศาสตร์เป็นความหลงผิด และว่าการตัดประวัติศาสตร์อย่างนี้ถอดมาจากคู่มือของระบอบเผด็จการเบ็ดเสร็จ วินัย รอดจ่าย ประธานคณะกรรมการพัฒนาการเรียนการสอนวิชาประวัติศาสตร์และหน้าที่พลเมือง ว่า การละเว้นทักษิณเป็นความผิดปกติ แต่เขาอธิบายไม่ได้ว่าเกิดขึ้นได้อย่างไรและทำไม เขาว่า บรรณาธิการอาจตัดชื่อออก และชื่อทักษิณจะถูกแทรกในฉบับปรับปรุงครั้งหน้า
แบบเรียนใหม่นี้ไม่กล่าวถึงรัฐบาลทักษิณและยิ่งลักษณ์ เพียงแต่ระบุว่ามีรัฐบาลหนึ่งที่ "ได้ความนิยมจากประชาชนผ่านงบประมาณมหาศาล" แต่กล่าวถึงการคัดค้านการปกครองของทักษิณ โดยอธิบายการประท้วงซึ่งเกิดก่อนการโค่นอำนาจเขาว่าเป็น "ขบวนการประชาชนต่ออำนาจเผด็จการ การทุจริตและการยักยอก"
สื่อแพร่สัญญาณ > โทรทัศน์

ในการแพร่สัญญาณโทรทัศน์ ฉากที่แสดงความเปลือย การบริโภคแอลกอฮอล์ การสูบบุหรี่ การใช้ยาเสพติดและอาวุธที่เล็งไปยังมนุษย์ถูกตรวจพิจารณาเป็นปกติโดยทำเบลอตรงส่วนนั้น เช่นเดียวกับสื่อทุกแขนง การวิจารณ์พระมหากษัตริย์ไม่ได้รับอนุญาต
หลังรัฐประหารเมื่อเดือนกันยายน 2549 คณะผู้ยึดอำนาจการปกครองส่งรถถังและกองทหารไปยึดสถานีโทรทัศน์ทุกแห่ง ผู้นำคณะผู้ยึดอำนาจการปกครองสั่งให้ตรวจพิจารณารายงานข่าวและผลสำรวจความคิดเห็นที่อาจส่งผลเสียต่อกองทัพ ผู้กระจายเสียงโทรทัศน์ไทยมิได้แพร่คลิปการเดินขบวนต่อต้านรัฐประหาร ผู้ให้บริหารเคเบิลท้องถิ่นของซีเอ็นเอ็น บีบีซี ซีเอ็นบีซี เอ็นเอชเคและช่องข่าวต่างประเทศอีกจำนวนมากถูกตรวจพิจารณา โดยภาพใด ๆ ที่เกี่ยวข้องกับอดีตนายกรัฐมนตรีทักษิณถูกหยุดการถ่ายทอด
หลังรัฐประหารในปี 2557 คณะรักษาความสงบแห่งชาติสั่งให้สถานีวิทยุโทรทัศน์ทุกแห่งหยุดออกอากาศรายการปกติและให้แพร่สัญญาณรายการของกองทัพบกเท่านั้น คสช. จับกุมวันชัย ตันติวิทยาพิทักษ์ รองผู้อำนวยการองค์การกระจายเสียงและแพร่ภาพสาธารณะแห่งประเทศไทย ซึ่งดำเนินการสถานีไทยพีบีเอส หลังเขาอนุญาตให้แพร่สัญญาณรายการพิเศษเกี่ยวกับรัฐประหารทางยูทูบแทนโทรทัศน์
สื่อแพร่สัญญาณ > วิทยุ

สถานีวิทยุในประเทศไทยต้องได้รับอนุญาตจากรัฐบาล และแต่เดิมดำเนินการโดยรัฐบาลและกองทัพเป็นหลัก
ในเดือนพฤษภาคม 2536 กองทัพปิดสถานีวิทยุของกองทัพที่ให้กลุ่มข่าวเอกชนยืมเป็นเวลาสามวันหลังสถานีดังกล่าววิจารณ์แสดงข้อคิดเห็นต่อกองทัพ
เมื่อเดือนมีนาคม 2546 การแพร่สัญญาณวิทยุไอเอ็นเอ็นถูกยกเลิกชั่วคราวหลังเครือข่ายออกอากาศการวิจารณ์รัฐบาลของสมาชิกคณะรัฐมนตรีคนหนึ่ง ในการสนองต่อการประท้วงสาธารณะ รัฐบาลจึงส่งการแพร่ภาพคืนและอ้างว่า การปิดชั่วคราวดังกล่าวมีสาเหตุมาจากไอเอ็นเอ็นไม่สามารถต่อสัญญาอนุญาตแพร่สัญญาณ
การพูด

พระมหากษัตริย์ไม่สามารถถูกพูดถึงในทางไม่ดี และกฎหมายความผิดต่อองค์พระมหากษัตริย์ก็มีผลใช้บังคับ เมื่อปี 2529 วีระ มุสิกพงศ์ รัฐมนตรีช่วยว่าการกระทรวงมหาดไทย ถูกพิพากษาลงโทษ จำคุกและห้ามจากการเมืองหลังคำปราศรัยหาเสียงซึ่งมีข้อความตอนหนึ่งว่า "ผมเลือกเกิดมันใจกลางพระมหาราชวังไม่ดีเหรอ เป็นพระองค์เจ้าวีระไปแล้ว ถ้าเป็นพระองค์เจ้าป่านนี้ก็ไม่มายืนพูดให้คอแหบคอแห้ง นี่เวลาก็ตั้งหกโมงครึ่ง ผมเสวยน้ำจัณฑ์เพื่อให้มันสบายอกสบายใจไม่ดีกว่าเหรอ ที่มายืนพูดนี่ก็เมื่อยพระชงฆ์เต็มที่แล้วนะ"
คำพิพากษาของศาลไทยไม่อาจถูกวิจารณ์ได้ หลังคำวินิจฉัยชี้ขาดซึ่งพิพาทเมื่อเดือนกรกฎาคม 2549 ซึ่งศาลอาญาจำคุกกรรมการการเลือกตั้ง 3 คน ศาลร่วมกับตำรวจระบุปัจเจกบุคคล 16 คนที่ถูกจับภาพบนภาพข่าวโทรทัศน์ขณะวิจารณ์คำพิพากษา ภายหลังศาลตัดสินทุกคนมีความผิดและตัดสินจำคุกไป 4 คน ได้รับโทษจำคุกสูงสุดเจ็ดปี
ยิ่งไปกว่านั้น ยังมีการใช้กฎหมายความผิดฐานหมิ่นประมาทบ่อยครั้งเพื่อปิดปากผู้ไม่เห็นด้วยในรัฐบาลทักษิณ ซึ่งบ่อยครั้งโดยตัวนายกรัฐมนตรีเอง ทำให้เกิดคดีความผิดฐานหมิ่นประมาทและคดีฟ้องกลับคั่งค้างในศาล
ดูเพิ่ม

ความผิดต่อองค์พระมหากษัตริย์ไทย
วิกิซอร์ซมีงานที่เกี่ยวข้องกับ ประกาศกระทรวงดิจิทัลเพื่อเศรษฐกิจและสังคม เรื่อง การงดเว้นการติดต่อกับบุคคลบนสื่ออินเทอร์เน็ต
แหล่งข้อมูลอื่น

ข่าวการต่อต้านการเซ็นเซอร์จากหนังสือพิมพ์กรุงเทพธุรกิจ เก็บถาวร 2007-11-23 ที่ เวย์แบ็กแมชชีน
ประกาศ "เว็บไซต์ที่ไม่เหมาะสม" ของไอซีที
ตัวอย่างการตรวจพิจารณาการรายงานข่าวเกี่ยวกับสถาบันพระมหากษัตริย์ผ่านช่อง BBC
รายชื่อสะพานแขวนที่ยาวที่สุดในโลก

สะพานแขวนที่ยาวที่สุดในโลก แสดงรายชื่อตามความยาวของช่วงกลาง (main span) ของสะพานเป็นหลัก (เช่น ความยาวของถนนระหว่างหอคอยของสะพาน) ความยาวของช่วงกลางหลักคือวิธีการทั่วไปส่วนใหญ่ในการเปรียบเทียบขนาดของสะพานแขวน ซึ่งมีความสัมพันธ์บ่อยครั้งกับความสูงของหอคอยและความซับซ้อนทางวิศวกรรม โดยเกี่ยวข้องกับการออกแบบและการก่อสร้างสะพานนั้น ๆ
สะพานแขวนที่สร้างเสร็จสมบูรณ์

รายชื่อสะพานเหล่านี้คือสะพานแขวนที่สร้างเสร็จสมบูรณ์แล้วเท่านั้น ซึ่งเป็นสะพานสำหรับทางรถยนต์และรถไฟ แต่ไม่รวมสะพานขึง สะพานลอย และสะพานท่อส่งต่าง ๆ
ดูเพิ่ม

สะพาน
สะพานยื่น
สะพานขึง
สะพานแขวน
สะพานแบบโค้ง
สะพานแบบโครง
ความทรงจำแห่งโลก

สัญลักษณ์
ความทรงจำแห่งโลก (อังกฤษ: Memory of the World, ฝรั่งเศส: Mémoire du monde) คือแผนงานที่องค์การศึกษา วิทยาศาสตร์ และวัฒนธรรมแห่งสหประชาชาติ หรือยูเนสโก กำหนดขึ้นเมื่อปี พ.ศ. 2535 (ค.ศ. 1992) เพื่อมีวัตถุประสงค์เพื่อการอนุรักษ์ และการเผยแพร่มรดกภูมิปัญญาของโลกที่บันทึกไว้เป็นลายลักษณ์อักษร ไม่ว่าจะเป็นการบันทึกไว้ในรูปแบบใดหรือของประเทศใดก็ตาม ถือว่าเป็นแหล่งรวมความคิด ความรู้ ประสบการณ์ ที่สามารถสะท้อนให้เห็นถึงความหลากหลายทั้งในด้านของวัฒนธรรม จากสังคมในอดีตให้แก่สังคมปัจจุบัน และเพื่อที่จะสืบสานส่งต่อให้แก่สังคมในอนาคต
วัตถุประสงค์

เพื่ออำนวยความสะดวกในการอนุรักษ์โดยวิธีที่เหมาะสมที่สุด
เพื่อช่วยเหลือให้มีการเผยแพร่เอกสารมรดกอย่างกว้างขวาง
หลักเกณฑ์ในการคัดเลือก

หลักเกณฑ์ในการคัดเลือกเอกสารมรดก ดังต่อไปนี้ ใช้ได้ในการคัดเลือกเอกสารมรดกที่มีคุณค่าต่อประเทศ ต่อภูมิภาค และต่อโลก
หลักเกณฑ์ที่ 1 ความเป็นของแท้ (Authenticity)
หลักเกณฑ์ที่ 2 มีความโดดเด่นและไม่อาจทดแทนได้ (Unique and Irriplaceable)
หลักเกณฑ์ที่ 3 มีความสำคัญในระดับโลก ในเรื่องเวลาและอายุ (Time) สถานที่ (Place) บุคคล (People) เนื้อหาสาระแนวคิด (Subject and Theme) และ รูปแบบและวิธีเขียน (Form and Style)
หลักเกณฑ์ที่ 4 ลักษณะอื่นๆ ได้แก่ ความหายาก (Rarity) ความบริบูรณ์ (Integrity) ความเสี่ยง (Threat) และโครงการบริหารจัดการ (Management plan)
สถิติ

| ภูมิภาค | จำนวนที่ได้รับขึ้นทะเบียน | จำนวนประเทศ/องค์กร |
| --- | --- | --- |
| แอฟริกา | 14 | 9 |
| รัฐอาหรับ | 9 | 5 |
| เอเชียแปซิฟิก | 80 | 24 |
| ยุโรปและอเมริกาเหนือ | 181 | 39 |
| ลาตินอเมริกาและแคริบเบียน  | 67 | 25 |
องค์กรระหว่างประเทศ: 4
มูลนิธิเอกชน: 1
| รวม | 301 | 107 |
ดูเพิ่ม

แหล่งมรดกโลก
มรดกภูมิปัญญาทางวัฒนธรรม
แหล่งข้อมูลอื่น

ทะเบียนความทรงจำแห่งโลก องค์การยูเนสโก
เว็บไซต์คณะกรรมการแห่งชาติว่าด้วยแผนงานความทรงจำแห่งโลก
มรดกภูมิปัญญาทางวัฒนธรรม กรมส่งเสริมวัฒนธรรม กระทรวงวัฒนธรรม เก็บถาวร 2012-12-26 ที่ เวย์แบ็กแมชชีน
| ด ค กรายชื่อแหล่งมรดกโลก |
| --- | --- | --- |
| ที่ตั้ง |  ยุโรป ตะวันตก  ตะวันออก  ใต้  เหนือ  อเมริกา เหนือ  กลาง  แคริบเบียน  ใต้  เอเชีย ตะวันตก  ตะวันออก  ตะวันออกเฉียงใต้  ใต้  เหนือและกลาง  รัฐอาหรับ  แอฟริกา  โอเชียเนีย  |  |
| บทความที่เกี่ยวข้อง |  แหล่งมรดกโลกที่กำลังตกอยู่ในภาวะอันตราย  อดีตแหล่งมรดกโลก  คณะกรรมการมรดกโลก  |  |
 แหล่งมรดกโลก  มรดกภูมิปัญญาทางวัฒนธรรม  ความทรงจำแห่งโลก  ภูมิทัศน์วัฒนธรรม
แดนเนรมิต

จ๊อดแฟร์ แดนเนรมิต
แดนเนรมิต (อักษรโรมัน: Dan Neramit; จีน: 神奇之地) เป็นชื่อของสวนสนุกกลางแจ้งในอดีตแห่งที่สองของไทย ตั้งอยู่ที่ริมถนนพหลโยธิน แขวงจอมพล เขตจตุจักร กรุงเทพมหานคร เยื้องกับศูนย์การค้าเซ็นทรัล ลาดพร้าว โดยเปิดให้บริการระหว่างปี พ.ศ. 2519 – พ.ศ. 2543
ต่อมาบริเวณพื้นที่ 33 ไร่ ได้ถูกพัฒนาเป็น จ๊อดแฟร์ แดนเนรมิต โดยเปิดบริการเมื่อวันที่ 28 เมษายน พ.ศ. 2566 คอนเซปโครงการจะแตกต่างจากจ๊อดแฟร์ รัชดา จะเน้นเป็นที่ถ่ายรูป ที่ท่องเที่ยว ธีมยุโรปวินเทจ ตลาดนัดกลางคืน  คล้ายคลึงกับม่อนจ๊อด ที่เชียงใหม่
ตั้งแต่ 4 เมษายน พ.ศ. 2567 โครงการได้เปลี่ยนแปลงรูปแบบร้านค้าไปเป็นตลาดนัด ในแต่ละสัปดาห์จะเปิดขายเฉพาะวันพฤหัสบดี - วันอาทิตย์เท่านั้น ในชื่อใหม่ว่า ตลาดนัดรถไฟ แดนเนรมิต(ตลาดนัดดังกล่าวได้ปิดให้บริการตั้งแต่เดือนมกราคม พ.ศ. 2568)
ประวัติ

สวนสนุกแดนเนรมิต เปิดดำเนินการเมื่อวันที่ 29 มกราคม พ.ศ. 2519 โดยก่อสร้างบนเนื้อที่ 33 ไร่และใช้เงินลงทุนกว่า 70-80 ล้านบาท มีเครื่องเล่นจากต่างประเทศกว่า 30 ชนิด มีความโดดเด่นตรงปราสาทเทพนิยายที่ตั้งอยู่ส่วนหน้าของสวนสนุก ซึ่งสร้างขึ้นตามแบบที่ผสมผสานจากปราสาทเทพนิยายของสวนสนุกดิสนีย์แลนด์ กับปราสาทนอยส์ชวานสไตน์ของเยอรมนี ภายในสวนสนุกแดนเนรมิต จะมีเครื่องเล่นต่าง ๆ เช่น รถไฟเหาะ เครื่องเล่นรถไฟรางเดี่ยว เรือไวกิง และส่วนจัดแสดงสัตว์โลกล้านปี เป็นต้น นอกจากนั้นยังมีพาเหรดแฟนตาซี ซึ่งจะออกเดินไปตามถนนรอบบริเวณ
เมื่อวันที่ 28 พฤษภาคม พ.ศ. 2543 แดนเนรมิตได้ปิดให้บริการอย่างเป็นทางการ เนื่องจากหมดสัญญาเช่าระยะเวลา 25 ปี โดยไม่สามารถต่อสัญญาเช่าได้ เนื่องจากพื้นที่ของโครงการกลายเป็นพื้นที่ในเมือง ไม่เหมาะกับการทำกิจการสวนสนุก เห็นได้จากสวนสนุกใหม่ ๆ มักจะตั้งอยู่ย่านชานเมืองออกไป รวมถึงต้องเสียค่าใช้จ่ายสูงในการบำรุงรักษาเครื่องเล่นเดิมและการจัดหาเครื่องเล่นใหม่ นอกจากนี้เจ้าของแดนเนรมิตยังมีกิจการสวนสนุกดรีมเวิลด์อีกแห่งหนึ่ง หลังจากปิดกิจการเครื่องเล่นได้ถูกรื้อถอนไป (เครื่องเล่นบางส่วนถูกเอาไปใช้ที่ดรีมเวิลด์) โดยยังคงเหลือปราสาทเทพนิยายเพียงอย่างเดียว
นอกจากนี้สวนสนุกแดนเนรมิตยังเคยเปิดที่ชั้น 8 เอ็มบีเคเซ็นเตอร์ แต่เลิกกิจการไปหลังเกิดเหตุการณ์ไฟไหม้ในวันที่ 5 กุมภาพันธ์ พ.ศ. 2539
กิจกรรม

แดนเนรมิตมีจัดกิจกรรมต่าง ๆ เช่น คอนเสิร์ตจากศิลปินดังอย่าง พุ่มพวง ดวงจันทร์, สายัณห์ สัญญา, นันทิดา แก้วบัวสาย มีการแสดงโชว์อย่าง กายกรรมเหิรเวหาท้ามฤตยู จากคณะ The Nerveless Nocks ประติมากรรมปราสาทน้ำแข็งจากประเทศจีน กายกรรมสะท้านโลกจากเวียดนาม และ ซูเปอร์ด็อก บ๊อก บ๊อก โชว์ จากสหรัฐ